חוק הרשויות המקומיות (בחירות) (תיקון מס' 46), התשע"ז-2017
הצעת חוק פרטית, הכנסת ה-20
פורסם: ספר החוקים, חוברת 2608, עמ' 442, 2017-03-01T00:00:00+02:00
חוק הרשויות המקומיות (בחירות) (תיקון מס' 46), התשע"ז-2017 התקבל ביום כ"ד בשבט התשע"ז (20 בפברואר 2017). החוק קובע כי אסיר הנתון במשמורת בית הסוהר או עציר המוחזק במקום מעצר ביום הבחירות יהיה רשאי להצביע בבחירות הכלליות לרשויות המקומיות בקלפי לאסירים שיקבע שר הפנים, בבית הסוהר או במקום המעצר שבו הוא נמצא או בקלפי לאסירים הקרובה לאותו המקום. כמו כן, החוק קובע כי בקלפיות לאסירים כאמור יורשו להצביע גם סוהרים ושוטרים הנמצאים ביום הבחירות בבית הסוהר או במקום המעצר וכי שר הפנים יקבע הוראות בכל הנוגע לשעות ההצבעה, אופן מיון המעטפות וכיו"ב.